text: Flere end 40 orkestre spiller på ny festival
  28 maj 2014 kl. 14.24
  Den nystartede festival Folk & Fæstival begynder i dag i Esbjerg. De kommende dage vil der være flere end 40 koncerter, baller, jamsessions og workshops i byen.
  Programmet består af folkemusik fra hele verden.
  De fleste af de optrædende er pæredanske, men der kommer også musikere fra Canada, Indien, Irland, Skotland, Amerika, Norge og Sverige.
  Publikum kan både opleve gammeldags spillemandsmusik, nykomponeret bastard-etno og indierock.
  Blandt de mere rutinerede kan festivalens publikum se og høre H.P. Lange & Hugo Rasmussen, The Islanders og Esbjerg Ensemble, mens de lidt yngre kræfter er rigt repræsenteret med blandt andre Dreamers Circus, Afenginn og Under Byen.
  Se hele programmet på nedstående link.
  Folk & Fæstival
  